**Informatīvais ziņojums**

**Par ES fondu 2007. - 2013. gada plānošanas perioda projektos konstatētajiem pārkāpumiem būvniecības procesā**

SATURS

[Ievads 4](#_Toc393113848)

[1. Izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā 6](#_Toc393113849)

[1.1. ES fondu pasākumiem/aktivitātēm/apakšaktivitātēm pieejamais finansējums un konstatētie pārkāpumi būvniecības procesā 6](#_Toc393113850)

[1.2. Projektos konstatēto būvniecības procesa pārkāpumu raksturojums saskaņā ar būvniecības procesa posmiem 9](#_Toc393113851)

[1.3. ES fondu 2007.-2013. gada plānošanas perioda administrējošās institūcijas rīcība pie pārkāpumu būvniecības procesā konstatēšanas 12](#_Toc393113852)

[2. Priekšlikumi ES fondu administrēšanas sistēmas stiprināšanai ES fondu 2014.-2020.gada plānošanas perioda ietvaros un turpmākajai rīcībai būvniecības nozares sakārtošanā un problēmjautājumu risināšanā 16](#_Toc393113853)

[2.1. Priekšlikumi ES fondu administrēšanas sistēmas stiprināšanai, tajā skaitā būvniecības kvalitātes uzlabošanai 16](#_Toc393113854)

[2.2. Būvniecības normatīvā regulējuma izmaiņas būvniecības procesa pārkāpumu mazināšanai 17](#_Toc393113855)

[Kopsavilkums 20](#_Toc393113856)

Pielikums Nr.1………………………………………………………………….24

Pielikums Nr.2……………………………………………………………….....26

Pielikums Nr.3………………………………………………………………….28

**Ziņojumā izmantotie saīsinājumi:**

|  |  |
| --- | --- |
| AU | Autoruzraudzība |
| BD | Būvdarbi |
| BE | Būvekspertīze |
| BS | Būvprojekta sagatavošana |
| BU | Būvuzraudzība |
| CFLA | Centrālā finanšu un līgumu aģentūra |
| EA | Energoaudita pārskata sagatavošana |
| ELFLA | Eiropas Lauksaimniecības fonds lauku attīstībai |
| EM | Ekonomikas ministrija |
| ES | Eiropas Savienība |
| IZM | Izglītības un zinātnes ministrija |
| KM | Kultūras ministrija |
| LIAA | Latvijas Investīciju un attīstības aģentūra |
| LM | Labklājības ministrija |
| NVA | Nodarbinātības valsts aģentūra |
| SIF | Sabiedrības integrācijas fonds |
| SM | Satiksmes ministrija |
| VARAM | Vides aizsardzības un reģionālās attīstības ministrija |
| VIAA | Valsts izglītības attīstības aģentūra |
| VK | Valsts kanceleja |
| VM | Veselības ministrija |
| VRAA | Valsts reģionālās attīstības aģentūra |
| ZM | Zemkopības ministrija |
| **Pasākuma/aktiv./****apakšaktiv. Nr.** | **ES fondu aktivitātes/apakšaktivitātes nosaukums.** |
| 121 | Lauku saimniecību modernizācija |
| 313 | Tūrisma aktivitāšu veicināšana |
| 312 | * Atbalsts uzņēmumu radīšanai un attīstībai (ietverot ar lauksaimniecību nesaistītu darbību dažādošanu)
 |
| 3.1.1.1 | Mācību aprīkojuma modernizācija un infrastruktūras uzlabošana profesionālās izglītības programmu īstenošanai |
| 3.1.2.1.1 | Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem |
| 3.1.3.1 | Kvalitatīvai dabaszinātņu apguvei atbilstošas materiālās bāzes nodrošināšana |
| 3.1.3.2 | Atbalsts vispārējās izglītības iestāžu tīkla optimizācijai |
| 3.1.3.3.1 | Speciālās izglītības iestāžu infrastruktūras un aprīkojuma uzlabošana |
| 3.1.3.3.2 | Vispārējās izglītības iestāžu infrastruktūras uzlabošana izglītojamiem ar funkcionāliem traucējumiem |
| 3.1.4.1.1 | Infrastruktūras pilnveidošana un zinātniski tehniskās bāzes nodrošināšana darbspēju un funkcionālo traucējumu izvērtēšanai |
| 3.1.4.1.5 | Infrastruktūras pilnveidošana sociālās rehabilitācijas pakalpojumu sniegšanai personām ar garīga rakstura traucējumiem |
| 3.1.4.2 | Darba tirgus institūciju infrastruktūras pilnveidošana |
| 3.1.4.3 | Pirmsskolas izglītības iestāžu infrastruktūras attīstība nacionālas un reģionālas nozīmes attīstības centros |
| 3.1.4.4 | Atbalsts alternatīvās aprūpes pakalpojumu pieejamības attīstībai |
| 3.1.5.1.1 | Ģimenes ārstu tīkla attīstība |
| 3.1.5.1.2 | Veselības aprūpes centru attīstība |
| 3.1.5.3.1 | Stacionārās veselības aprūpes attīstība |
| 3.2.1.2 | Tranzītielu sakārtošana pilsētu teritorijās |
| 3.2.1.3.1 | Satiksmes drošības uzlabojumi apdzīvotās vietās ārpus Rīgas |
| 3.2.1.5 | Publiskais transports ārpus Rīgas |
| 3.4.1.1 | Ūdenssaimniecības infrastruktūras attīstība apdzīvotās vietās ar iedzīvotāju skaitu līdz 2000 |
| 3.4.2.1.1 | Valsts nozīmes pilsētbūvniecības pieminekļu saglabāšana, atjaunošana un infrastruktūras pielāgošana tūrisma produkta attīstībai |
| 3.4.2.1.2 | Nacionālās nozīmes velotūrisma produktu attīstība |
| 3.4.3.1 | Nacionālas un reģionālas nozīmes daudzfunkcionālu centru izveide |
| 3.4.3.2 | Sociālekonomiski nozīmīgu kultūras mantojuma objektu atjaunošana |
| 3.4.3.3 | Atbalsts kultūras pieminekļu privātīpašniekiem kultūras pieminekļu saglabāšanā un to sociālekonomiskā potenciāla efektīvā izmantošanā |
| 3.4.4.1 | Daudzdzīvokļu māju siltumnoturības uzlabošanas pasākumi  |
| 3.4.4.2 | Sociālo dzīvojamo māju siltumnoturības uzlabošanas pasākumi |
| 3.5.1.1 | Ūdenssaimniecības infrastruktūras attīstība aglomerācijās ar cilvēku ekvivalentu lielāku par 2000 |
| 3.5.1.2.1 | Normatīvo aktu prasībām neatbilstošo izgāztuvju rekultivācija |
| 3.5.2.1.1 | Pasākumi centralizētās siltumapgādes sistēmu efektivitātes paaugstināšanai |
| 3.6.1.1 | Nacionālas un reģionālas nozīmes attīstības centru izaugsmes veicināšana līdzsvarotai valsts attīstībai |
| 3.6.2.1 | Atbalsts novadu pašvaldību kompleksai attīstībai |

# Ievads

Saskaņā ar Ministru kabineta 2013. gada 19. novembra sēdes protokola 66. § „Informatīvais ziņojums „Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2013. gada 30. septembrim”[[1]](#footnote-1), lai mazinātu ES fondu projektos konstatēto neatbilstoši veikto izdevumu apjomu, kas radušies nekvalitatīvas būvniecības dēļ (t.sk., kas rodas nekvalitatīvu objektu nodevumu, kā arī būvuzraugu, autoruzraugu, projektētāju un būvniecības ekspertu nekvalitatīva darba un nepietiekamas uzraudzības rezultātā), EM kā nozares atbildīgā institūcija sadarbībā ar citām ES fondu administrēšanā iesaistītajām institūcijām ir izstrādājusi informatīvo ziņojumu, ietverot izvērtējumu par ES fondu 2007. - 2013. gada plānošanas perioda projektos konstatētajiem pārkāpumiem būvniecības procesā un priekšlikumus turpmākai rīcībai būvniecības nozares sakārtošanā un problēmjautājumu risināšanā (turpmāk-Ziņojums).

Lai uzsāktu diskusiju par nepieciešamajiem uzlabojumiem ES fondu ieviešanā un kvalitatīvas būvniecības nodrošināšanā, kā arī pēc iespējas operatīvākai, efektīvākai un rezultatīvai to ieviešanai, FM kā ES fondu vadošā iestāde 2014. gada 29. janvārī organizēja sanāksmi, kurā EM sniedza atbildes uz problēmjautājumiem būvniecībā, ar ko saskārušās ES fondu administrēšanā iesaistītās institūcijas ES fondu 2007.-2013. gada plānošanas periodā īstenotajos projektos, kā arī informāciju par paredzētajiem uzlabojumiem būvniecības normatīvajā regulējumā (lūdzam papildus skatīt Ziņojuma 2.2. apakšnodaļu).

Lai savlaicīgi nodrošinātu datu apkopošanu Ziņojuma sagatavošanai, EM ar 2014. gada 6. marta vēstuli[[2]](#footnote-2) lūdza četrpadsmit ES fondu administrēšanā iesaistītās institūcijas – VARAM, SM, ZM, IZM, KM, LM, VM, CFLA, LIAA, VIAA, VRAA, SIF, NVA un VK sniegt informāciju par ES fondu 2007.-2013. gada plānošanas perioda aktivitāšu/apakšaktivitāšu projektos konstatētajiem pārkāpumiem būvniecības procesā.

 Informācija ir saņemta no visām ES fondu pasākumu/aktivitāšu/apakšaktivitāšu administrēšanā iesaistītajām institūcijām, tajā skaitā:

* CFLA sniedza informāciju par 3.1.4.1.1, 3.1.4.1.5, 3.1.4.2 (atbildīgā institūcija– LM), 3.1.5.1.1 3.1.5.1.2, 3.1.5.3.1 (atbildīgā institūcija – VM), 3.2.1.3.1 (atbildīgā institūcija – SM), 3.4.1.1 (atbildīgā institūcija – VARAM), 3.4.3.1, 3.4.3.2 un 3.4.3.3 (atbildīgā institūcija – KM) aktivitāšu/apakšaktivitāšu projektos konstatētajiem pārkāpumiem būvniecības procesā;
* VARAM sniedza informāciju par 3.5.1.1, 3.5.1.2.1 aktivitāšu/apakšaktivitāšu projektos konstatētajiem pārkāpumiem būvniecības procesā;
* VIAA sniedza informāciju par 3.1.1.1, 3.1.3.2, 3.1.3.1, 3.1.3.3.1, 3.1.3.3.2, 3.1.2.1.1 (atbildīgā institūcija – IZM) aktivitāšu/apakšaktivitāšu projektos konstatētajiem pārkāpumiem būvniecības procesā;
* VRAA sniedza informāciju par 3.6.1.1., 3.1.4.3, 3.4.2.1, 3.1.4.4 aktivitāšu projektos konstatētajiem pārkāpumiem būvniecības procesā;
* SM sniedza informāciju par 3.2.1.2 un 3.2.1.5 aktivitāšu projektos konstatētajiem pārkāpumiem būvniecības procesā;
* ZM sniedza informāciju par 313, 312, 121 pasākumu projektos konstatētajiem pārkāpumiem būvniecības procesā;
* LIAA\* sniedza informāciju par 3.4.4.1, 3.4.4.2, 3.4.2.1.2, 3.5.2.1.1, 3.4.2.1.1 aktivitāšu/apakšaktivitāšu projektos konstatētajiem pārkāpumiem būvniecības procesā;
* NVA, SIF un VK norādīja, ka to atbildībā esošo aktivitāšu/apakšaktivitāšu projektos investīcijas būvniecībā nav veiktas.

Pēc ES fondu administrēšanā iesaistīto institūciju sniegtās informācijas Ziņojumā apkopota informācija par ES fondu 2007. - 2013. gada plānošanas perioda 33 pasākumu/aktivitāšu/apakšaktivitāšu 222 projektos konstatētajiem 584 dažādiem pārkāpumiem būvniecības procesā. 222 projektu kopējais ES fondu finansējums sastāda 385 854 134,26 euro, kas sastāda 8,5% no kopējā Eiropas Kopienas finansējuma - 4 530 447 634,00 euro.[[3]](#footnote-3)

ES fondu 2007.-2013. gada plānošanas periodā lielākās ES fondu investīcijas būvniecības sektorā ir veiktas transporta infrastruktūras attīstībā (SM administrētā 3.2.1.2 aktivitāte) un vides infrastruktūras sakārtošanai (VARAM administrētā 3.5.1.1, 3.4.1.1 aktivitāte/apakšaktivitāte) ūdenssaimniecības infrastruktūras attīstībai apdzīvotās vietās), augstākās izglītības iestāžu telpu un iekārtu modernizēšanai (VIAA administrētā 3.1.2.1.1 apakšaktivitāte), esošo uzņēmumu attīstībai (ZM 312 pasākums), kā arī veselības aprūpes attīstībai (VM administrētā 3.1.5.3.1 apakšaktivitāte).

\* LIAA ir sniegusi un apkopojusi informāciju tikai par tiem projektiem, kuros pēc pārkāpumu būvniecības procesā konstatēšanas piemērota finanšu korekcija.

# Izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā

# ES fondu pasākumiem/aktivitātēm/apakšaktivitātēm pieejamais finansējums un konstatētie pārkāpumi būvniecības procesā

Pēc ES fondu administrēšanā iesaistīto institūciju sniegtās informācijas ES fondu 2007.-2013. gada plānošana periodā īstenoto 33 pasākumu/aktivitāšu/apakšaktivitāšu 222 projektos ir konstatēti 584 pārkāpumi būvniecības procesā, tajā skaitā:

* VARAM administrētajās 3.4.1.1, 3.5.1.1, 3.5.1.2.1 aktivitātēs/apakšaktivitātēs.
* VRAA administrētajās 3.6.1.1, 3.1.4.3, 3.6.2.1, 3.1.4.4 aktivitātēs/apakšaktivitātēs.
* VIAA administrētajās 3.1.1.1, 3.1.3.2, 3.1.3.1, 3.1.3.3.1, 3.1.3.3.2, 3.1.2.1.1 aktivitātēs/apakšaktivitātēs .
* VM administrētajās 3.1.5.1.1, 3.1.5.1.2, 3.1.5.3.1 aktivitātēs/apakšaktivitātēs.
* SM administrētajās 3.2.1.2, 3.2.1.3.1, 3.2.1.5 aktivitātēs/apakšaktivitātēs.
* LM administrētajās 3.1.4.1.1, 3.1.4.1.5, 3.1.4.2 aktivitātēs/apakšaktivitātēs.
* LIAA administrētajās 3.4.4.1, 3.4.4.2, 3.4.2.1.2, 3.5.2.1.1, 3.4.2.1.1 aktivitātēs/apakšaktivitātēs.
* ZM administrētajos 313, 312, 121 pasākumos.
* KM administrētajās 3.4.3.1, 3.4.3.2, 3.4.3.3 aktivitātēs/apakšaktivitātēs.

ES fondu 2007.-2013.gada plānošanas periodā 222 projektos konstatētie 584 pārkāpumi būvniecības procesā ir apkopoti 1. attēlā.

Vērtējot pēc projektos konstatēto pārkāpumu skaita būvniecības procesā, informācija ir sekojoša:

* LIAA administrētājos 68 projektos ir konstatēti pārkāpumi būvniecības procesā, sastādot 31% no kopējā projektu skaita, kuros konstatēti pārkāpumi būvniecības procesā.
* VARAM administrētājos 69 projektos ir konstatēti pārkāpumi būvniecības procesā, sastādot 31% no kopējā projektu skaita, kuros konstatēti pārkāpumi būvniecības procesā.
* VIAA administrētājos 32 projektos ir konstatēti pārkāpumi būvniecības procesā, sastādot 14% no kopējā projektu skaita, kuros konstatēti pārkāpumi būvniecības procesā.
* VM administrētājos 16 projektos ir konstatēti pārkāpumi būvniecības procesā, sastādot 7% no kopējā projektu skaita, kuros konstatēti pārkāpumi būvniecības procesā.
* VRAA administrētājos 15 projektos ir konstatēti pārkāpumi būvniecības procesā, sastādot 7% no kopējā projektu skaita, kuros konstatēti pārkāpumi būvniecības procesā.
* ZM administrētājos 8 projektos ir konstatēti pārkāpumi būvniecības procesā, sastādot 4% no kopējā projektu skaita, kuros konstatēti pārkāpumi būvniecības procesā.
* KM administrētājos 5 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.
* LM administrētājos 5 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.
* SM administrētājos 4 projektos ir konstatēti pārkāpumi būvniecības procesā, sastādot 2% no kopējā projektu skaita, kuros konstatēti pārkāpumi būvniecības procesā.

1. attēls

Vidējais būvniecības procesa pārkāpumu skaits projektā ir 2.62 (lūdzam papildus skatīt 2. un 3. attēlu):

* LIAA\* administrēto aktivitāšu/apakšaktivitāšu 68 projektos konstatēti 280 pārkāpumi būvniecības procesā, t. i. vidēji 4.12 būvniecības procesa pārkāpumi projektā;
* VARAM administrēto aktivitāšu/apakšaktivitāšu 69 projektos konstatēti 175 pārkāpumi būvniecības procesā, t. i. vidēji 2.54 būvniecības procesa pārkāpumi projektā;
* VIAA administrēto aktivitāšu/apakšaktivitāšu 32 projektos konstatēti 39 pārkāpumi būvniecības procesā, t. i. vidēji 1.22 būvniecības procesa pārkāpumi projektā;
* LM administrēto aktivitāšu/apakšaktivitāšu 5 projektos konstatēti 34 pārkāpumi būvniecības procesā, t. i. vidēji 6.80 būvniecības procesa pārkāpumi projektā;
* VRAA administrēto aktivitāšu/apakšaktivitāšu 15 projektos konstatēti 18 pārkāpumi būvniecības procesā, t. i. vidēji 1.20 būvniecības procesa pārkāpumi projektā;
* VM administrēto aktivitāšu/apkakšaktivitāšu 16 projektos konstatēti 17 pārkāpumi būvniecības procesā, t. i. vidēji 1.06 būvniecības procesa pārkāpumi projektā;
* ZM administrēto pasākumu 8 projektos konstatēti 11 pārkāpumi būvniecības procesā, t. i. vidēji 1.38 būvniecības procesa pārkāpumi projektā;
* KM administrēto aktivitāšu/apakšaktivitāšu 5 projektos konstatēti 5 pārkāpumi būvniecības procesā, t. i. vidēji 1.00 būvniecības procesa pārkāpumi projektā;
* SM administrēto aktivitāšu/apakšaktivitāšu 4 projektos konstatēti 5 pārkāpumi būvniecības procesā, t. i. vidēji 1.25 būvniecības procesa pārkāpumi projektā.

2. attēls.

3. attēls.

# Projektos konstatēto būvniecības procesa pārkāpumu raksturojums saskaņā ar būvniecības procesa posmiem

Lai veiktu izvērtējumu, kuros no būvniecības procesa posmiem ir veikti lielākie pārkāpumi, būvniecības procesa pārkāpumi ir iedalīti 6 kategorijās – energoaudita pārskata sagatavošana (EA), būvprojekta sagatavošana (BS), būvdarbi (BD), būvuzraudzība (BU), autoruzraudzība (AU) un būvekspertīze (BE).

EM ir apkopojusi ES fondu administrējošo institūciju sniegto informāciju par projektos konstatētajiem pārkāpumiem būvniecības procesā atbilstoši būvniecības procesa posmiem 4. attēlā un Ziņojuma 1. pielikumā, 2. pielikumā un 3. pielikumā.

Apkopotā informācija par 584 pārkāpumiem būvniecības procesā skaidri iezīmē divus būvniecības procesa posmus, kuros ir visvairāk konstatēti pārkāpumi – būvuzraudzība un būvdarbi, attiecīgi - 311 pārkāpumi (49% no visiem pārkāpumiem būvniecības procesā) un 282 (45% no visiem pārkāpumiem būvniecības procesā) pārkāpumi, kas kopā sastāda 94% no visiem konstatētajiem pārkāpumiem būvniecības procesā.

Vairumā gadījumi pārkāpumi būvdarbos ir saistīti ar to, ka būvdarbu veicējs darbus nav veicis vispār vai nav veicis tos noteiktajā apjomā, vai arī darbi ir veikti nekvalitatīvi, neatbilstoši projekta tehniskajai dokumentācijai saskaņā ar būvniecības normatīvajiem aktiem.

 Attiecībā uz pārkāpumiem būvuzraudzībā, vairumā gadījumu būvuzraugs paraksta segto darbu aktus par neveiktiem un nekvalitatīviem darbiem, tiek nodarbināts jomā, kas neskar viņa kompetenci, kā arī strādā cita būvuzrauga vietā. Atsevišķos projektos būvdarbi tiek veikti bez būvuzrauga, laicīgi nenoslēdzot ar viņu līgumu, tādējādi netiek nodrošināta būvuzraudzība un veikto darbu uzraudzība

Energoaudita pārskata sagatavošanas posmā pārkāpumi nav konstatēti.

Pēc pārkāpumu skaita būvprojekta sagatavošanas posmā iedalās:

* LM 3.1.4.1.5 apakšaktivitātē - 1 pārkāpums, sastādot 9.09% no visiem projektos konstatētajiem būvprojekta sagatavošanas pārkāpumiem;
* VM 3.1.5.3.1 apakšaktivitātē - 1 pārkāpums, sastādot 9.09% no visiem projektos konstatētajiem būvprojekta sagatavošanas pārkāpumiem;
* VARAM 3.4.1.1 aktivitātē - 4 pārkāpumi, sastādot 36.36% no visiem projektos konstatētajiem būvprojekta sagatavošanas pārkāpumiem;
* ZM 313 pasākumā - 3 pārkāpumi un 312 pasākumā – 1 pārkāpums, sastādot 36.36% no visiem projektos konstatētajiem būvprojekta sagatavošanas pārkāpumiem;
* VIAA 3.1.2.1.1 apakšaktivitātē - 1 pārkāpums, sastādot 9.09% no visiem projektos konstatētajiem būvprojekta sagatavošanas pārkāpumiem.

Pēc pārkāpumu skaita būvdarbos iedalās:

* LM 3.1.4.1.5 apakšaktivitātē - 5 pārkāpumi, 3.1.4.1.1 apakšaktivitātē – 1 pārkāpums, 3.1.4.2 aktivitātē – 8 pārkāpumi, sastādot 6% no visiem projektos konstatētajiem būvdarbu pārkāpumiem;
* VM 3.1.5.3.1 apakšaktivitātē - 11 pārkāpumi, 3.1.5.1.1 apakšaktivitātē – 3 pārkāpumi, 3.1.5.1.2 apakšaktivitātē – 2 pārkāpumi, sastādot 7% no visiem projektos konstatētajiem būvdarbu pārkāpumiem;
* VARAM 3.4.1.1 aktivitātē - 9 pārkāpumi, sastādot 4% no visiem projektos konstatētajiem būvdarbu pārkāpumiem;
* KM 3.4.3.1 aktivitātē - 1 pārkāpums un 3.4.3.2 apakšaktivitātē – 3 pārkāpumi, sastādot 2% no visiem projektos konstatētajiem būvdarbu pārkāpumiem;
* VRAA 3.1.4.3 aktivitātē - 1 pārkāpums, 3.6.1.1 aktivitātē – 9 pārkāpumi, 3.6.2.1 aktivitātē – 2 pārkāpumi, 3.1.4.4 aktivitātē – 1 pārkāpums, sastādot 5% no visiem projektos konstatētajiem būvdarbu pārkāpumiem;
* LIAA\* 3.4.4.1 aktivitātē - 119 pārkāpumi, 3.4.4.2 aktivitātē – 15 pārkāpumi, 3.4.2.1.2 apakšaktivitātē – 1 pārkāpums, 3.5.2.1.1 apakšaktivitātē – 1 pārkāpums, 3.4.2.1.1 apakšaktivitātē – 4 pārkāpumi, sastādot 59% no visiem projektos konstatētajiem būvdarbu pārkāpumiem;
* ZM 313 pasākumā - 3 pārkāpumi, 312 pasākumā – 1 pārkāpums, 121 pasākumā – 1 pārkāpums, sastādot 2% no visiem projektos konstatētajiem būvdarbu pārkāpumiem;
* VIAA 3.1.1.1 aktivitātē - 4 pārkāpumi, 3.1.3.2 aktivitātē – 2 pārkāpumi, 3.1.3.1 aktivitātē – 28 pārkāpumi, 3.1.3.3.1 apakšaktivitātē – 1 pārkāpums, 3.1.3.3.2 apakšaktivitātē – 1 pārkāpums, sastādot 15% no visiem projektos konstatētajiem būvdarbu pārkāpumiem.

Pēc pārkāpumu skaita būvuzraudzības posmā iedalās:

* SM 3.2.1.3.1 aktivitātē - 1 pārkāpums, 3.1.4.1.1 apakšakativitātē – 1 pārkāpums, 3.2.1.2 aktivitātē – 2 pārkāpumi, 3.2.1.5 aktivitātē – 1 pārkāpums, sastādot 1% no visiem projektos konstatētajiem būvuzraudzības pārkāpumiem;
* LM 3.1.4.1.5 apakšaktivitātē - 3 pārkāpumi, 3.1.4.2 aktivitātē – 7 pārkāpumi, sastādot 3% no visiem projektos konstatētajiem būvuzraudzības pārkāpumiem;
* VARAM 3.5.1.1 aktivitātē - 138 pārkāpumi, 3.5.1.2.1 apakšaktivitātē – 14 pārkāpumi, sastādot 49% no visiem projektos konstatētajiem būvuzraudzības pārkāpumiem;
* KM 3.4.3.3 aktivitātē - 1 pārkāpums, sastādot 0.3% no visiem projektos konstatētajiem būvuzraudzības pārkāpumiem;
* VRAA 3.6.2.1 aktivitātē – 1 pārkāpums, sastādot 0.3% no visiem projektos konstatētajiem būvuzraudzības pārkāpumiem;
* LIAA\* 3.4.4.1 aktivitātē - 119 pārkāpumi, 3.4.4.2 aktivitātē – 15 pārkāpumi, 3.4.2.1.2 apakšaktivitātē – 1 pārkāpums, 3.5.2.1.1 apakšaktivitātē – 1 pārkāpums, 3.4.2.1.1 apakšaktivitātē – 4 pārkāpumi, sastādot 45% no visiem projektos konstatētajiem būvuzraudzības pārkāpumiem;
* ZM 313 pasākumā - 1 pārkāpums, sastādot 0.3% no visiem projektos konstatētajiem būvuzraudzības pārkāpumiem;
* VIAA 3.1.1.1 aktivitātē - 2 pārkāpumi, sastādot 1% no visiem projektos konstatētajiem būvuzraudzības pārkāpumiem.

Pēc pārkāpumu skaita autoruzraudzības posmā iedalās:

* SM 3.2.1.3.1 aktivitātē - 1 pārkāpums, sastādot 4% no visiem projektos konstatētajiem autoruzraudzības pārkāpumiem;
* LM 3.1.4.1.5 apakšaktivitātē - 2 pārkāpumi, 3.1.4.2 aktivitātē – 7 pārkāpumi, sastādot 36% no visiem projektos konstatētajiem autoruzraudzības pārkāpumiem;
* VARAM 3.5.1.1 aktivitātē - 10 pārkāpumi, sastādot 40% no visiem projektos konstatētajiem autoruzraudzības pārkāpumiem;
* VRAA 3.6.1.1 aktivitātē – 2 pārkāpumi, 3.6.2.1 aktivitātē – 2 pārkāpumi, sastādot 16% no visiem projektos konstatētajiem autoruzraudzības pārkāpumiem;
* ZM 313 pasākumā - 1 pārkāpums, sastādot 4% no visiem projektos konstatētajiem autoruzraudzības pārkāpumiem;

BE sadaļā pārkāpumi nav konstatēti.

4.attēls.

# ES fondu 2007.-2013. gada plānošanas perioda administrējošās institūcijas rīcība pie pārkāpumu būvniecības procesā konstatēšanas

Lai mazinātu ES fondu projektos konstatēto neatbilstoši veikto izdevumu apjomu, kas radušies pārkāpumu būvniecības procesā dēļ, Ziņojumā ir sniegts izvērtējums par ES fondu administrējošā institūciju rīcību, konstatējot pārkāpumus.

Ziņojuma ietvaros apkopota informācija par projektu skaitu, kuros konstatēti pārkāpumi būvniecības procesā, salīdzinot tos ar projektu skaitu, kuriem piemērota finanšu korekcija, kā arī aprēķināts finanšu korekcijas apjoms salīdzinājumā ar projektiem pieejamo ES fondu finansējumu (skat. 5. un 6. att.).

Konstatējot pārkāpumus būvniecības procesā:

* finanšu korekciju piemērota KM 3.4.3.1, 3.4.3.3 aktivitāšu visiem 2 projektiem, 3.4.3.2 aktivitātes – 1 no 3 projektiem, kuros konstatēti pārkāpumi būvniecības procesā;
* finanšu korekcija piemērota VM 3.1.5.1.1, 3.1.5.1.2 aktivitāšu, 3.1.5.3.1 apakšaktivitātes visiem 16 projektiem, kuros konstatēti pārkāpumi būvniecības procesā;
* finanšu korekciju piemērota VRAA 3.1.4.4, 3.6.2.1 aktivitāšu visiem 6 projektiem, 3.6.1.1 aktivitātes – 5 no 8 projektiem, kuros konstatēti pārkāpumi būvniecības procesā; 3.1.4.3 aktivitātē finanšu korekcija nav piemērota 1 projektam, kurā konstatēti pārkāpumi būvniecības procesā;
* finanšu korekciju piemērota VIAA 3.1.3.2, 3.1.3.1 aktivitāšu un 3.1.3.3.1, 3.1.3.3.2 apakšaktivitāšu visiem 25 projektiem, 3.1.1.1 aktivitātes - 2 no 6 projektiem, kuros konstatēti pārkāpumi būvniecības procesā; 3.1.2.1.1 apakšaktivitātē finanšu korekcija nav piemērota 1 projektam, kurā konstatēti pārkāpumi būvniecības procesā;
* finanšu korekciju finanšu korekcija nav piemērota ZM nevienam no projektiem, kuros konstatēti pārkāpumi būvniecības procesā;
* finanšu korekciju piemērota LIAA\* 3.4.4.1, 3.4.4.2 aktivitāšu un 3.4.2.1.2, 3.5.2.1.1, 3.4.2.1.1 apakšaktivitāšu visiem 68 projektiem, kuros konstatēti pārkāpumi būvniecības procesā;
* finanšu korekciju piemērota VARAM 3.4.1.1 aktivitātes - 11 no 13 projektiem, 3.5.1.1 aktivitātes – 7 no 49 projektiem, 3.5.1.2.1 apakšaktivitātē finanšu korekcija nav piemērota 7 projektiem, kuros konstatēti pārkāpumi būvniecības procesā;
* finanšu korekciju piemērota SM 3.2.1.2, 3.2.1.5 aktivitāšu un 3.2.1.3.1 apakšaktivitātes visiem 4 projektiem, kuros konstatēti pārkāpumi būvniecības procesā;
* finanšu korekciju piemērota LM 3.1.4.2 aktivitātes un 3.1.4.1.1, 3.1.4.1.5 apakšaktivitāšu visiem 5 projektiem, kuros konstatēti pārkāpumi būvniecības procesā.

Piemērotās finanšu korekcijas apmērs procentos no projektiem pieejamā ES fondu finansējuma apjoma pasākumā/aktivitātē/apakšaktivitātē sastāda:

* VM finanšu korekcija, kas piemērota 3.1.5.1.1, 3.1.5.3.1 apakšaktivitāšu projektiem - 1%, 3.1.5.1.2 apakšaktivitātes projektiem ir mazāka par 1 %;
* KM finanšu korekcija, kas piemērota 3.4.3.1, 3.4.3.3, 3.4.3.2 aktivitāšu projektiem, ir mazāka par 1%;
* VRAA finanšu korekcija, kas piemērota 3.1.4.4, 3.6.2.1, 3.6.1.1 aktivitāšu projektiem – 1%;
* VIAA finanšu korekcija, kas piemērota 3.1.1.1, 3.1.3.2, 3.1.3.1 aktivitāšu projektiem – 1%, 3.1.3.3.1 apakšaktivitātes projektiem – 5%, 3.1.3.3.2 apakšaktivitātes projektiem – 8%;
* LIAA finanšu korekcija, kas piemērota 3.4.4.1, 3.4.4.2 aktivitāšu projektiem – 3%, 3.4.2.1.2 apakšaktivitātes projektiem – 3%, 3.4.2.1.1 apakšaktivitātes projektiem – 35%, 3.5.2.1.1 apakšaktivitātes projektiem ir mazāka par 1%;
* VARAM finanšu korekcija, kas piemērota 3.4.1.1 aktivitātes projektiem – 2%, 3.5.1.1 aktivitātes projektiem ir mazāka par 1%;
* SM finanšu korekcija, kas piemērota 3.2.1.2, 3.2.1.5 aktivitāšu projektiem ir mazāka par 1%, 3.2.1.3.1 apakšaktivitātes – 21%;
* LM finanšu korekcija, kas piemērota 3.1.4.2 aktivitātes projektiem – 1%, 3.1.4.1.1 apakšaktivitātes projektiem – 3%, 3.1.4.1.5 apakšaktivitātes projektiem – 11%.

5. attēls.

6. attēls.

ES fondu projektu administrējošās institūcijas, konstatējot pārkāpumus būvniecības procesā, daļā no projektiem līdz šim finanšu korekciju nav piemērojušas un ir sniegušas šādu informāciju:

* ZM 313 pasākuma 2 projektiem par finanšu korekcijas piemērošanu lems pēc papildus informācijas izvērtēšanas, ko saņems no atbalsta saņēmēja, 1 projektā - pārtrauktas saistības ar atbalsta saņēmēju, kurš izslēgts no atbalsta saņemšanas;
* VRAA 3.1.4.3 aktivitātes 1 projektam un 3.6.1.1 aktivitātes 3 projektiem par finanšu korekcijas piemērošanu lems pēc papildus informācijas saņemšanas un izvērtēšanas no atbalsta saņēmēja;
* VIAA 3.1.2.1.1 apakšaktivitātes 1 projektam finanšu korekcija tiks piemērota, ja atbalsta saņēmējs VIAA neiesniegs trūkumu novēršanas risinājuma aprakstu; 3.1.1.1 aktivitātes 4 projektiem atbalsta saņēmējs ir novērsis pārkāpumus bez finanšu korekcijas piemērošanas;
* KM 3.4.3.2 aktivitātes 2 projektiem atbalsta saņēmējs ir novērsis pārkāpumus bez finanšu korekcijas piemērošanas;
* VARAM 3.4.1.1 aktivitātes 1 projektam lēmumu par finanšu korekcijas piemērošanu vēl nav pieņēmusi, 1 projektam finanšu korekcija nav piemērota, jo pārkāpumi projektēšanas stadijā nerada ietekmi uz piedāvājumus iesniegušo pretendentu kvalifikācijas iespējām; 3.5.1.2.1 apakšaktivitātes 7 projektos un 3.5.1.1 aktivitātes 42 projektos, kur konstatēti pārkāpumi būvniecības procesā, atbalsta saņēmējs ir novērsis pārkāpumus bez finanšu korekcijas piemērošanas.

# Priekšlikumi ES fondu administrēšanas sistēmas stiprināšanai ES fondu 2014.-2020.gada plānošanas perioda ietvaros un turpmākajai rīcībai būvniecības nozares sakārtošanā un problēmjautājumu risināšanā

# 2.1. Priekšlikumi ES fondu administrēšanas sistēmas stiprināšanai, tajā skaitā būvniecības kvalitātes uzlabošanai

Ziņojumā 1. nodaļā iekļautais izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā liecina, ka lielākā daļa no ES fondu projektu administrējošām institūcijām ir sniegušas informāciju par projektiem, kuros, konstatējot pārkāpumus būvniecības procesā, ir veikta finanšu korekcija. Pēc EM pieejamās informācijas, piemēram, LIAA daudzos projektos ir konstatēti pārkāpumi būvniecības procesā, taču pārkāpums ir novērsts bez finanšu korekcijas piemērošanas, jo pārkāpums nav bijis būtisks. Par šādiem pārkāpumiem lielākā daļa no ES fondu administrēšanas institūcijām nav sniegušas informāciju un šāda informācija nav iekļauta Ziņojumā, kas liecina, ka patiesais pārkāpumu skaits būvniecības procesā projektos ir lielāks.

Ņemot vērā Ziņojuma 1. nodaļā iekļauto izvērtējumu EM ir sagatavojusi vairākus priekšlikumus ES fondu administrēšanas sistēmas stiprināšanai, tajā skaitā būvniecības kvalitātes uzlabošanai, kas būtu jāņem vērā, sagatavojot un ieviešot ES fondu 2014.-2020. gada plānošanas perioda programmas:

1. Nepieciešams pārskatīt un uzlabot metodiku un vadlīnijas projektu iesniedzējiem un atbalsta saņēmējiem, ņemot vērā attiecīgās jomas specifiku, kā arī paplašināt metodoloģisko atbalstu ar vienotām vadlīnijām ES fondu projektu administrējošām institūcijām par dažādiem jautājumiem, kas skar ES fondu administrējošo institūciju funkcijas, lai nodrošinātu kvalitatīvu projektu sagatavošanu un ieviešanu, izvērtēšanu un uzraudzību, kā arī kontroli pēc projektu ieviešanas. Tajā skaitā nepieciešams noteikt stingrākas prasības normatīvajos aktos attiecībā uz ES fondu projektu administrējošo institūciju rīcību, konstatējot pārkāpumus būvniecības procesā, lai uzlabotu būvniecības projektu kvalitāti, tajā skaitā noteikt stingrākas prasības attiecībā uz gadījumiem, kad piemērojam finanšu korekcijas un tās apjomu.

2. Nepieciešams nodrošināt ciešāku sadarbību starp ES fondu projektu administrējošām institūcijām un kompetentajām institūcijām (pašvaldību būvvaldēm, sertificēšanas iestādēm), lai rūpīgāk izvērtētu būvkomersantu un būvspeciālistu, kas veikuši pārkāpumus būvniecības procesā, turpmāko darbību citu šāda veida projektu īstenošanā, īpaši pastiprināt būvdarbu veicēju un būvuzraugu kontroli.

3. Nepieciešams būtiski pilnveidot ES fondu projektu administrējošo institūciju iekšējo kontroles sistēmas: risku izvērtēšanas metodoloģijā īpašu uzmanību veltīt papildus kontrolei projektos, kuros ir konstatējama nepamatoti zemas būvuzraudzības izmaksas; apkopot informāciju par būvuzraudzības līgumos nodarbinātā personāla slodzēm, kā arī iespējamu pārklāšanos dažādos projektos; pieprasīt no finansējuma saņēmējiem apstiprinājumu par būvdarbu vadītāja un būvuzrauga būvlaukuma apmeklējumiem.

4. Nepieciešams izvairīties no dažādu nosacījumu ieviešanas attiecībā uz būvdarbu un būvuzraudzības līgumu slēgšanas: EM norāda uz to, ka tieši atšķirīgas un nepārdomātas prasības iepirkuma līgumos padara par problemātisku projektu vadību. Nepieciešams visām ES fondu projektu administrējošām iestādēm piemērot vienādas līguma formas un nodrošināt vienoto principu ievērošanu attiecībā uz būvniecības procesa iesaistīto pušu atbildības sadalījumu. EM piedāvā izslēgt zemākās cenas principu kā vienīgo kritēriju iepirkumiem, tā vietā piemērojot FIDIC principus un ieviešot tipveida līguma formas, kuru priekšrocības ir vienotas definīcijas, vienota platforma, atrunāti riski, nemainīgas prasības un precīza strīdu izšķiršanas kārtība.

5.Nepieciešams nodrošināt ziņošanas kārtības ieviešanu par būvspeciālistu pārkāpumiem attiecīgajām sertificēšanas institūcijām.

# Būvniecības normatīvā regulējuma izmaiņas būvniecības procesa pārkāpumu mazināšanai

Saskaņā ar Finanšu ministrijas 2014. gada 29. janvāra organizētajā sanāksmē starp EM un ES fondu administrēšanas institūciju pārrunātajiem problēmjautājumiem būvniecībā, ar kuriem ir saskārušās ES fondu administrēšanā iesaistītās iestādes, administrējot ES fondu 2007.-2013.gada plānošanas perioda projektus, kā būtiskākie problēmjautājumi ir: būvprojektu ekspertīzes un būvuzraudzības prasību neievērošana, neprecīzas iepirkumu procedūras un kvalifikācijas prasības būvdarbu veicējiem, būvniecības kontroles trūkums, problēmas ar sertificēto būvspeciālistu atbildību un būvizstrādājumu tirgus uzraudzību.

Lai uzlabotu būvniecības normatīvo regulējumu 2013. gada 9. jūlijā ir pieņemts jaunais Būvniecības likums, kas stāsies spēkā no 2014. gada oktobra, kā arī izstrādes stadijā ir uz likuma pamata izstrādājamie normatīvie akti. Jaunais būvniecības regulējums ļaus pastiprināt kontrolēt prasības būvdarbu veicējiem, būvuzrau*g*iem, kā arī citiem būvniecības speciālistiem, tādējādi veicinot būvniecības kvalitātes uzlabošanos un būvniecības procesa pārkāpumu skaita mazināšanos īstenotajos projektos un nodrošinās maksimālu būvniecības ierosinātāju un sabiedrības interešu aizsardzību.

Lai risinātu ES fondu administrēšanā iesaistīto institūciju minētos problēmjautājumus un iespējamos pārkāpumus būvniecības projektos, tajā skaita ES fondu 2014.-2020. gada plānošanas perioda projektos, jaunais būvniecības regulējums noteiks šādas prasības:

1. Attiecībā uz būvekspertīzi un būvuzraudzību regulējums noteiks gadījumus, kad ir nepieciešama būvprojekta ekspertīze. Noteiks būvprojekta ekspertīzes veikšanas kārtību, autoruzraudzības un būvuzraudzības kārtību, būvuzraudzības plāna izstrādes kārtību un saturu, būvniecības kontroles kārtību un nosacījumus. Būvdarbu uzraugiem būs pienākums plānot un dokumentēt būvniecības procesu. Pirms būvdarbu uzsākšanas uzraugam jāizstrādā un jāiesniedz būvvaldē uzraudzības plāns, pēc kura vadoties apsekojumus arī veic un līdz ar to situāciju dabā konstatē arī būvinspektors.
2. Attiecībā uz iepirkumiem ar 2015. gada 1. janvāri stāsies spēkā būvkomersantu klasifikācijas kārtība. Būvkomersantus klasificēs, izvērtējot to finansiāli ekonomiskos rādītājus, tehniskos kritērijus un profesionālo pieredzi.
3. Lai uzlabotu būvniecības kontroli 2013.gada 5.decembrī Saeima pirmajā lasījumā konceptuāli atbalstīja grozījumus Būvniecības likumā, kas paredz izveidot Valsts būvniecības kontroles biroju. Savukārt š.g. 24.aprīlī Saeima otrajā lasījumā atbalstīja Būvniecības valsts kontroles biroja kompetenci, kas paredz, ka Būvniecības valsts kontroles birojam būs pienākums uzraudzīt visu lielāko sabiedriskās nozīmes ēku (kurās ikdienā uzturas vairāk nekā 100 cilvēku) būvniecību un pārbūvi, kā arī vietējo pašvaldību pasūtītos būvdarbus jaunceltnēs vai pārbūvētās ēkas, kuru līgumcena ir 1,5 miljoni eiro vai lielāka.

Tāpat biroja pienākumos ietilps informēt kompetences pārbaudes iestādes par būvspeciālistu profesionālās darbības pārkāpumiem, nodrošināt metodisko palīdzību, organizēt būvniecības procesā iesaistīto uzraudzības iestāžu un nevalstisko organizāciju sadarbību, veicināt būvspeciālistu profesionālās kompetences paaugstināšanu, izskatīt iesniegumus un sūdzības par būtiskiem normatīvo aktu pārkāpumiem būvniecības procesā, kā arī nodrošināt publisko ēku ekspluatācijas uzraudzību, informācijas pieejamību būvniecības informācijas sistēmā un būvprojektu un būvju ekspertīžu organizēšana noteiktos gadījumos.

1. Attiecībā uz būvspeciālistu sertificēšanu un atbildību tiek ieviesta obligātā civiltiesiskās atbildības apdrošināšana būvspeciālistiem par būvniecības procesā to darbības vai bezdarbības rezultātā nodarīto kaitējumu citiem būvniecības dalībniekiem un trešo personu dzīvībai, veselībai vai mantai, kā arī videi. Vienlaikus normatīvajos aktos noteiktas stingrākas, valsts definētas (nevis sabiedrisko organizāciju pašu noteiktās) prasības speciālistu kompetencei un kvalifikācijai, kā arī kārtība sertifikātu anulēšanai vai apturēšanai.
2. Lai nodrošinātu būvizstrādājumu tirgus uzraudzību atbilstoši Eiropas Parlamenta un Padomes 2011. gada 9. marta Regulā (ES) Nr.305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK, noteiktajām prasībām 2013.gada 27.augustā Ministru kabinets pieņēma noteikumus Nr.701 „Būvizstrādājumu tirgus uzraudzības kārtība”. Noteikumos noteikta būvizstrādājumu tirgus uzraudzības iestāde – Patērētāju tiesību aizsardzības centrs, noteikta būvizstrādājumu paraugu ņemšanas un ekspertīzes veikšanas kārtība, kā arī noteikta būvizstrādājumu tirgus uzraudzības kārtība būvlaukumos.
3. Tiks definēta būvniecības informācijas sistēma, kuru pilnībā paredzēts ieviest 2014. gadā, ar kuru efektīvi iespējams veikt sabiedrības informēšanu, būvniecības kontroli un būvspeciālistu profesionālās darbības uzraudzību.

# Kopsavilkums

Saskaņā ar EM apkopoto informāciju par ES fondu projektos konstatēto neatbilstoši veikto izdevumu apjomu, kas radušies nekvalitatīvas būvniecības dēļ, pārkāpumi būvniecības procesā konstatēti 33 pasākumu/aktivitāšu/apaksšaktivitāšu 222 ES fondu 2007.-2013. gada plānošanas perioda projektos, kuros veikti 584 pārkāpumi būvniecības procesā, kas galvenokārt saistīti ar būvuzraudzības nekvalitatīvu veikšanu vai nekvalitatīvu būvdarbu veikšanu.

Lielākais projektu skaits, kuros konstatēti pārkāpumi būvniecības procesā, ir bijis LIAA\* un VARAM administrētajos projektos, kur LIAA\* konstatēti 68, VARAM - 69 nekvalitatīvi veikti projekti, katrs sastādot 31% no visu nekvalitatīvi veikto projektu skaita.

Lielākais būvniecības procesa pārkāpumu skaits konstatēts LIAA\* administrētajos projektos - 280 pārkāpumi 68 projektos, t. i. vidēji 4.12 pārkāpumi projektā skat. 6. att.), otrais lielākais būvniecības procesa pārkāpumu skaits ir VARAM administrētajās aktivitātēs, kur 69 projektos veikti 175 būvniecības procesa pārkāpumi, vidēji 2,54 pārkāpumi projektā. Lielākais vid. pārkāpumu būvniecības procesā skaits projektos konstatēts LM, kur veikti 34 pārkāpumi 5 projektos, t. i., 6.80 pārkāpumi projektā. Vidējais pārkāpumu būvniecības procesā skaits starp visām institūcijām ir 2.62 pārkāpumi būvniecības procesā.

Apkopotā informācija skaidri iezīmē divas būvniecības procesa sadaļas, kur visvairāk veikti pārkāpumi – būvuzraudzība un būvdarbi, kur attiecīgi konstatēti 311 (49% no visiem pārkāpumiem būvniecības procesā) un 282 (45% no visiem pārkāpumiem būvniecības procesā ) pārkāpumi, kas kopā sastāda 94% no visiem ES fondu 2007. – 2013. gada plānošanas periodā konstatētajiem pārkāpumiem būvniecības procesā, kad būvdarbu veicējs darbus nav veicis vispār vai nav veicis noteiktajā apjomā, kā arī tad, ja tie veikti nekvalitatīvi, neatbilstoši projekta dokumentiem, bet būvuzraugs parakstījis segto darbu aktus par neveiktiem un nekvalitatīviem darbiem, tiek nodarbināts jomā, kas neskar viņa kompetenci, kā arī strādā cita būvuzrauga vietā. Atsevišķos projektos būvdarbi tiek veikti bez būvuzrauga, nepaspējot laikus noslēgt ar viņu līgumu, tādējādi netiek nodrošināta būvuzraudzība un veikto darbu pārbaude.

Lielākais pārkāpumu skaits būvuzraudzības sadaļā konstatēts VARAM administrētās 3.5.1.1 aktivitātes projektos – 138 pārkāpumi, kas sastāda 44% no visiem būvuzraudzībā veiktajiem pārkāpumiem. Otrs lielākais pārkāpumu skaits būvuzraudzībā un lielākais pārkāpumu skaits būvdarbos atkarībā no projektus, kuros konstatēti pārkāpumi būvniecības procesā, administrējošās institūcijas ir LIAA\* 3.4.4.1 aktivitātē (119 pārkāpumi būvuzraudzībā un būvdarbos, kas sastāda attiecīgi 38 un 42% no visiem būvuzraudzībā un būvdarbos konstatētajiem projektiem). Energoaudita pārskata sagatavošanas un būvekspertīzes būvniecības procesa sadaļās pārkāpumi nav konstatēti.

Apkopotā informācija parāda, ka VM, SM un LM administrētajos projektos finanšu korekcija tika piemērota visiem projektiem, kuros konstatēti pārkāpumi būvniecības procesā, savukārt ZM administrētajos projektos finanšu korekcija nav piemērota nevienam no 8 projektiem, kur kopumā konstatēti 11 pārkāpumi būvniecības procesā.

Lielākais finanšu korekcijas apjoms piemērots LIAA\* aktivitātes 3.4.2.1.1 ietvaros realizētajiem projektiem – 35%, bet otrs un trešais lielākais – SM 3.2.1.3.1 apakšaktivitātes projektos - 21%. Ziņojumā apskatītie pārkāpumi būvniecības procesā ir saistīti ar tīšu būvdarbu veicēja un būvuzrauga rīcību, izmantojot un pieņemot neatbilstošus materiālus vai veicot un pieņemot darbus mazākā apjomā nekā noteikts projekta dokumentācijā, neskatoties uz būvniecību reglamentējošajos normatīvajos aktos noteiktajām prasībām, kas nosaka gan būvuzrauga pienākumus, gan būvuzņēmēja atbildību.

Ziņojumā 1. daļā iekļautais izvērtējums par ES fondu 2007.-2013. gada plānošanas perioda projektos konstatētajiem pārkāpumiem būvniecības procesā liecina, ka lielākā daļa no ES fondu projektus administrējošām institūcijām ir sniegušas informāciju par projektiem, kuros, konstatējot pārkāpumus būvniecības procesā, ir veikta finanšu korekcija. Pēc EM pieejamās informācijas, piemēram, LIAA daudzos projektos ir konstatēti pārkāpumi būvniecības procesā, taču pārkāpums ir novērsts bez finanšu korekcijas piemērošanas, jo pārkāpums nav bijis būtisks. Par šādiem pārkāpumiem lielākā daļa no ES fondu administrēšanas institūcijām nav sniegušas informāciju un šāda informācija nav iekļauta Ziņojumā, kas liecina, ka patiesais pārkāpumu skaits būvniecības procesā projektos ir ievērojumi lielāks.

Ņemot vērā Ziņojuma 1. daļā iekļauto izvērtējumu EM ir sagatavojusi vairākus priekšlikumus ES fondu administrēšanas sistēmas stiprināšanai, tajā skaitā būvniecības kvalitātes uzlabošanai, kas būtu jāņem vērā, sagatavojot un ieviešot ES fondu 2014.-2020. gada plānošanas perioda programmas:

1. Nepieciešams pārskatīt un uzlabot metodiku un vadlīnijas projektu iesniedzējiem un atbalsta saņēmējiem, ņemot vērā attiecīgās jomas specifiku, kā arī paplašināt metodoloģisko atbalstu ar vienotām vadlīnijām ES fondu projektu administrējošām institūcijām par dažādiem jautājumiem, kas skar ES fondu administrējošo institūciju funkcijas, lai nodrošinātu kvalitatīvu projektu sagatavošanu un ieviešanu, izvērtēšanu un uzraudzību, kā arī kontroli pēc projektu ieviešanas. Tajā skaitā nepieciešams noteikt stingrākas prasības normatīvajos aktos attiecībā uz ES fondu projektu administrējošo institūciju rīcību, konstatējot pārkāpumus būvniecības procesā, lai uzlabotu būvniecības projektu kvalitāti, tajā skaitā noteikt stingrākas prasības attiecībā uz gadījumiem, kad piemērojam finanšu korekcijas un tās apjomu.

2. Nepieciešams nodrošināt ciešāku sadarbību starp ES fondu projektu administrējošām institūcijām un kompetentajām institūcijām (pašvaldību būvvaldēm, sertificēšanas iestādēm), lai rūpīgāk izvērtētu būvkomersantu un būvspeciālistu, kas veikuši pārkāpumus būvniecības procesā, turpmāko darbību citu šāda veida projektu īstenošanā, īpaši pastiprināt būvdarbu veicēju un būvuzraugu kontroli.

3. Nepieciešams būtiski pilnveidot ES fondu projektu administrējošo institūciju iekšējo kontroles sistēmas: risku izvērtēšanas metodoloģijā īpašu uzmanību veltīt papildus kontrolei projektos, kuros ir konstatējama nepamatoti zemas būvuzraudzības izmaksas; apkopot informāciju par būvuzraudzības līgumos nodarbinātā personāla slodzēm, kā arī iespējamu pārklāšanos dažādos projektos; pieprasīt no finansējuma saņēmējiem apstiprinājumu par būvdarbu vadītāja un būvuzrauga būvlaukuma apmeklējumiem.

4. Nepieciešams izvairīties no dažādu nosacījumu ieviešanas attiecībā uz būvdarbu un būvuzraudzības līgumu slēgšanas: EM norāda uz to, ka tieši atšķirīgas un nepārdomātas prasības iepirkuma līgumos padara par problemātisku projektu vadību. Nepieciešams visām ES fondu projektu administrējošām iestādēm piemērot vienādas līguma formas un nodrošināt vienoto principu ievērošanu attiecībā uz būvniecības procesa iesaistīto pušu atbildības sadalījumu. EM piedāvā izslēgt zemākās cenas principu kā vienīgo kritēriju iepirkumiem, tā vietā piemērojot FIDIC principus un ieviešot tipveida līguma formas, kuru priekšrocības ir vienotas definīcijas, vienota platforma, atrunāti riski, nemainīgas prasības un precīza strīdu izšķiršanas kārtība.

5. Nepieciešams nodrošināt ziņošanas kārtības ieviešanu par būvspeciālistu pārkāpumiem attiecīgajām sertificēšanas institūcijām.

Papildus jāņem vērā ES fondu administrēšanā iesaistīto institūciju sniegtā informācija par problēmjautājumiem būvniecībā, ar kuriem saskārušās ES fondu administrēšanā iesaistītās institūcijas, administrējot ES fondu 2007.-2013.gada projektus. Saskaņā ar Finanšu ministrijas 2014. gada 29. janvāra organizētajā sanāksmē starp EM un ES fondu administrēšanas institūciju pārrunātajiem būtiskākajiem problēmjautājumiem būvniecībā, ar kuriem ir saskārušās ES fondu administrēšanā iesaistītās iestādes, administrējot ES fondu 2007.-2013.gada plānošanas perioda projektus, kā svarīgākās ir identificētas: būvprojektu ekspertīzes un būvuzraudzības prasību neievērošana, neprecīzas iepirkumu procedūras un kvalifikācijas prasības būvdarbu veicējiem, būvniecības kontroles trūkums, problēmas ar sertificēto būvspeciālistu atbildību un būvizstrādājumu tirgus uzraudzību.

Lai uzlabotu būvniecības normatīvo regulējumu 2013. gada 9. jūlijā ir pieņemts jaunais Būvniecības likums, kas stāsies spēkā no 2014. gada oktobra, kā arī izstrādes stadijā ir uz likuma pamata tiek izstrādāti normatīvie akti. Jaunais būvniecības regulējums ļaus pastiprināt kontroli un prasības būvdarbu veicējiem, būvuzrau*g*iem, kā arī citiem būvniecības speciālistiem, kā arī tādējādi veicinot būvniecības kvalitātes uzlabošanos un būvniecības procesa pārkāpumu skaita mazināšanos īstenotajos projektos un nodrošinās maksimālu būvniecības ierosinātāju un sabiedrības interešu aizsardzību.

Ekonomikas ministrs V. Dombrovskis

Vīza:

Valsts sekretārs M. Lazdovskis

29.07.2014. 13:00

5127

I.Henilane,

67013038, Inita.Henilane@em.gov.lv

A.Mālnieks,

67013086, Andris.Malnieks@em.gov.lv

1. <http://www.mk.gov.lv/lv/mk/tap/?pid=40306132&mode=mk&date=2013-11-19> [↑](#footnote-ref-1)
2. Ekonomikas ministrijas 2014. gada 6. marta vēstule Nr. 413-1-3339 par pārkāpumiem ES fondu 2007.-2013. gada projektos [↑](#footnote-ref-2)
3. ES fondu interneta vietne, <http://www.esfondi.lv/page.php?id=633> [↑](#footnote-ref-3)